Psy (hudobník)

Pak Čä-sang (kór. hangul: 박재상, hanča: 朴載相 – slovenský prepis podľa PSP 2000: Pak Čä-sang), v Európe a Amerike známy pod umeleckým menom (angl.) Psy resp. PSY (kór. hangul: 싸이 – slovenský prepis podľa PSP 2000: Ssa-i výslovnosť IPA: [s͈ai]; * 31. december 1977, Soul, Kórejská republika) je juhokórejský spevák, textár, rapper, tanečník, hudobný producent a televízna osobnosť. Psy je známy svojimi humornými videoklipmi a výkonmi na pódiu a tiež medzinárodným hitom „Gangnam Style“.

Dňa 21. decembra 2012 prekročila sledovanosť jeho videoklipu k skladbe „Gangnam Style“ na YouTube 1 miliardu pozretí, čím sa stalo prvým videoklipom v celej histórii webstránky, ktoré tento počet dosiahlo. Psy bol hneď nato označený médiami ako "Kráľ YouTube".

Na začiatku roka 2024 mal „Gangnam Style“ viac ako 5 miliárd zhliadnutí na YouTube. 

Dňa 12. apríla sa na internet dostal jeho druhý hit „Gentleman“, čo bolo len deň pred oficiálnym uvedením.

 Diskografia 

 Štúdiové albumy 
 Psy from the Psycho World! (2001)
 Ssa2 (2002)
 3 Mi (2003)
 Ssajib (2006)
 PsyFive (2010)
 Chiljip PSY-Da (2015)
 4X2=8 (2017)
 PSY 9th (2022)

 Ďalšie albumy 
 Remake & Mix 18 Beon (Remix and Cover Album, 2004)
 2006 All Night Stand Live (Live Album, 2006)

 EP 
 Psy 6 (Six Rules), Part 1 (2011)

 Ocenenia a nominácie 

 Referencie 

 Iné projekty 

 Zdroj 

Kategória:Žijúci ľudia
Kategória:Speváci Kórejskej republiky
Kategória:Reperi Kórejskej republiky
Kategória:Hudobní producenti Kórejskej republiky
Kategória:Absolventi Berklee College of Music
Kategória:Osobnosti zo Soulu
Kategória:Interpreti Universal Music Group